**Ministru kabineta noteikumu projekts**

**„Kultūras informācijas sistēmu centra nolikums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts, Valsts sekretāru 2012.gada 28.jūnija sanāksmes (protokola Nr.26 52.§) protokollēmums. |
| 2. | Pašreizējā situācija un problēmas | Publisko aģentūru likuma (stājies spēkā 2010.gada 1.janvārī) pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).  Saskaņā ar Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstība šā likuma prasībām, un Ministru kabinetam līdz 2013.gada 1.janvārim jāpieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.  Ņemot vērā iepriekš minēto, ir nepieciešams veikt valsts aģentūras „Kultūras informācijas sistēmas”darbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2004.gada 29.jūnija noteikumus Nr.559 „Valsts aģentūras "Kultūras informācijas sistēmas" nolikums” (Latvijas Vēstnesis, 2004, 103.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un atbilstoši jaunā Publisko aģentūra likuma pārejas noteikumu 5.punktam ir piemērojami ne ilgāk kā līdz 2013.gada 1.janvārim.  Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punktu*).  Atbilstoši Publisko aģentūru likumam ir izšķiramas divas būtiskas aģentūras pazīmes:  1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa);  2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.  Ņemot vērā minēto, Kultūras ministrija ir veikusi Kultūras ministrijas padotībā esošās valsts aģentūras „Kultūras informācijas sistēmas” darbības un finansēšanas izvērtējumu atbilstoši Publisko aģentūru likumā noteiktajiem valsts aģentūru darbības principiem un finansēšanas modelim.  Valsts aģentūra „Kultūras informācijas sistēmas” šobrīd faktiski darbojas kā tiešās pārvaldes iestāde, jo tās darbība pamatā tiek nodrošināta no valsts budžeta dotācijas. Faktiskā pašu ieņēmumu daļa procentuāli veido tikai daļu no kopējā budžeta, piemēram, 2010.gadā faktiskie pašu ieņēmumi sastādīja 274 480 LVL, jeb  8,18 % no kopējiem aģentūras resursiem un 2011.gadā – 352 436 LVL jeb  13,44%. Tādējādi, kaut gan valsts aģentūra „Kultūras informācijas sistēmas” sniedz maksas pakalpojumus saskaņā ar maksas pakalpojumu cenrādi, iegūtie finanšu līdzekļi no šiem pakalpojumiem veido vien daļu no valsts aģentūras „Kultūras informācijas sistēmas” budžeta līdzekļiem un pamatā tiek izmantoti aģentūras sniegto maksas pakalpojumu faktisko izmaksu segšanai.  Lielāko finansējuma daļu valsts aģentūra „Kultūras informācijas sistēmas” saņem no valsts budžeta dotācijas no vispārējiem ieņēmumiem, ārvalstu finanšu palīdzības līdzekļiem, kas piešķirti projektu realizācijai, kā arī Eiropas Savienības struktūrfondu piešķirtais finansējums. Līdz ar to, valsts aģentūras „Kultūras informācijas sistēmas” finansējums neatbilst Publisko aģentūru likumā noteiktajam valsts aģentūru finansēšanas modelim.  Atbilstoši Ministru kabineta 2004.gada 29.jūnija noteikumu Nr.559 „Valsts aģentūras "Kultūras informācijas sistēmas" nolikums” 3.punktam aģentūrai ir šādas funkcijas:  1. attīstīt bibliotēku, arhīvu, muzeju un citu kultūras iestāžu informācijas sistēmas;  2. nodrošināt bibliotēkās koncentrētās informācijas apstrādi, uzkrāšanu un izplatīšanu.  Tikai neliela daļa no aģentūras funkcijām ir saistītas ar maksas pakalpojumiem. Lai aģentūra nodrošinātu maksas pakalpojumu sniegšanu, tai papildus tiešajam pakalpojumu sniegšanas procesam ir jāveic bibliotēku informācijas sistēmu attīstīšana, atbilstošo materiālu un iekārtu iegāde, kā arī jānodrošina šo materiālu uzskaite un pārvaldība. Ieņēmumi tikai no maksas pakalpojumiem nav pietiekami visu aģentūras funkciju nodrošināšanai.  Ņemot vērā to, ka, aģentūras spēkā esošajā nolikumā noteiktās funkcijas lielākoties nav saistītas ar maksas pakalpojumiem, un aģentūras sniegtie maksas pakalpojumi ir pakārtotas, no aģentūras funkcijām izrietošas darbības, kā arī to, ka aģentūras budžeta resursu sadalījumā lielāko daļu veido līdzekļi, kas tiek saņemti kā valsts budžeta dotācija, Eiropas Savienības fondu līdzekļi un ārvalstu finanšu palīdzības līdzekļi, valsts aģentūra „Kultūras informācijas sistēmas” neatbilst Publisko aģentūru likumā paredzētajam aģentūras statusam un ir pārveidojama par tiešās pārvaldes iestādi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir mainīt publiskās aģentūras statusu valsts aģentūrai „Kultūras informācijas sistēmas”, izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu.  Noteikumu projektā tiek saglabātas līdzšinējās valsts aģentūras „Kultūras informācijas sistēmas” funkcijas un uzdevumi, veicot turpmāk norādītos precizējumus.  Sakarā ar statusa maiņu uz tiešās pārvaldes iestādi noteikumu projektā precizēts valsts aģentūras „Kultūras informācijas sistēmas” nosaukums – Kultūras informācijas sistēmu centrs (turpmāk – Centrs).  Noteikumu projekts papildināts ar Centra tiesībām saņemt ziedojumus, dāvinājumus, ārvalstu finanšu palīdzību, piedalīties projektu konkursos finanšu līdzekļu pie­saistei; atbilstoši kompetencei sadarboties ar valsts un pašvaldību institūcijām, nevalstiskajām organizācijām, privātpersonām, kā arī starptautiskajām institūcijām centra darbības jautājumos; veidot komisijas, padomes un darba grupas centra kompetencē esošo uzdevumu veikšanai. No noteikumu projekta svītrotas tiesības pieaicināt ekspertus un slēgt ar viņiem līgumus, lai veiktu ar Centra darbību saistītos uzdevumus, jo minētos jautājumus regulē likums „Par valsts un pašvaldību finanšu līdzekļu un mantas izšķērdēšanas novēršanu”.  No noteikumu projekta svītrots regulējums par konsultatīvo padomi, kas uz nolikuma pieņemšanas brīdi tika izveidota atbilstoši spēku zaudējušā Publisko aģentūru likuma prasībām.  Noteikumu projektā noteikts, ka Centrs ne retāk kā reizi gadā sniedz Kultūras ministrijai pārskatu par iestādes funkciju pildīšanu un finanšu līdzekļu izlietošanu un pēc Kultūras ministrijas pieprasījuma sniedz informāciju par tās darbību un finanšu līdzekļu izlietojumu.  Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums.  Paredzēts, ka noteikumu projekts stāsies spēkā ar 2013.gada 1.janvāri, ņemot vērā Valsts sekretāru 2012.gada 28.jūnija sanāksmes protokollēmumā (prot. Nr. 26, 52. §) noteikto. |
| 5. | Projekta izstrādē iesaistītās institūcijas | Kultūras ministrija, valsts aģentūra „Kultūras informācijas sistēmas””. |
| 6. | Iemesli, kādēļ netika nodrošināta sabiedrības līdzdalība | Projekta ietvaros netiek mainītas valsts pārvaldes funkcijas un uzdevumi, un to īstenošanas modelis, kas skartu sabiedrības intereses, to iespējamo ierobežošanu vai paplašināšanu. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Sabiedrība kopumā. |
| 2. | Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt | Valsts aģentūras „Kultūras informācijas sistēmas” darbinieki un sadarbības partneri. |
| 3. | Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 4. | Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita ietekme | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **n+1** | **n+2** | **n+2** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana 2013.gadā un turpmākajos gados tiks nodrošināta esošo valsts aģentūras „Kultūras informācijas sistēmas” budžeta līdzekļu ietvaros. | | | | |

*Anotācijas V un VI sadaļa – projekts šīs jomas neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Kultūras ministrija līdz 2012.gada 14.decembrim iesniegs izskatīšanai Ministru kabinetā attiecīgus grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”.  Ņemot vērā to, ka valsts aģentūra „Kultūras informācijas sistēmas” cenrādī ietveramie pakalpojumi papildus ir jāizvērtē arī pēc būtības, pēc noteikumu projekta apstiprināšanas Kultūras ministrija izvērtēs valsts aģentūra „Kultūras informācijas sistēmas” sniegtos pakalpojumus un sagatavos attiecīgu Ministru kabineta tiesību akta projektu, kurā citu starpā tiks ietverti arī jautājumi, kas saistīti ar aģentūras statusu maiņu.  Noteikumu projekta pieņemšanas gadījumā spēku zaudēs Ministru kabineta 2004.gada 29.jūnija noteikumi Nr.559 „Valsts aģentūras "Kultūras informācijas sistēmas" nolikums”. |
| 2. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts aģentūra „Kultūras informācijas sistēmas”, Kultūras ministrija. |
| 2. | Projekta izpildes ietekme uz pārvaldes funkcijām | Valsts aģentūrai „Kultūras informācijas sistēmas tiks mainīts statuss uz tiešās pārvaldes iestādes statusu. Esošās pārvaldes funkcijas nemainīsies.  Kultūras ministrija arī turpmāk īstenos valsts aģentūras „Kultūras informācijas sistēmas padotību. Padotība turpmāk tiks īstenota pakļautības formā (iepriekš – pārraudzības formā), līdz ar to Kultūras ministrijai būs plašākas pilnvaras padotības īstenošanā. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

2012.12.14. 8:46

A.Magone, 67843084

[Armands.Magone@kis.gov.lv](mailto:Sandra.Ozolina@kis.gov.lv)